Diari Oficial de la Generalitat Valenciana


Sumari del DOGV 8516, del 28-03-2019 (2019/2432)

Informació pública de la aprovació de l'informe ambiental i territorial estratègic de la modificació puntual 1/2019 del PGOU
----------------------------------------------------------------------------------------------------------------------------

### Dades del document

Número de DOGV
:   8516

Data del DOGV
:   28-03-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/2432


Data del document
:   08-03-2019

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * administració local
    * pla d'urbanisme

Informació pública de la aprovació de l'informe ambiental i territorial estratègic de la modificació puntual 1/2019 del PGOU [2019/2432]  
Resolució de l'informe ambiental i territorial estratègic favorable en el procediment simplificat d'avaluació ambiental i territorial estratègic de la «modificació puntual 1/2019 del Pla General d'Ordenació Urbana de Nules».  
  
Mitjançant aquest anunci es publica la Resolució d'Alcaldia amb número 2019-0540 de data 1 de març de 2019:  
  
«Antecedents de fet  
Vist que per decret número 2019-0358 de data 6 de febrer de 2019 es va resoldre d'acord amb la literalitat següent en la part dispositiva:  
  
?/?«Primer. Iniciar procediment simplificat d'avaluació ambiental i territorial estratègica de la modificació puntual 1/2019 del Pla General d'Ordenació Urbana de NULES.  
Segon. Elevar consulta a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló, i remetre un exemplar en suport paper i en suport digital dels documents següents:  
- Document inicial estratègic «aplicació procediment simplificat, Art.50.2. Lotup» de la modificació puntual 1/2019 del Pla General d'Ordenació Urbana de Nules.  
- Modificació puntual 1/2019 del Pla General d'Ordenació Urbana de NULES.  
Tercer. Publicar el text complet dels documents redactats per l'arquitecte municipal signats electrònicament en data 4 de febrer de 2019 en la ubicació següent: www.nules.es /Portal Transparència/ Transparència/ 7. Urbanisme/ 7.2 Plans i Programes Medi Ambient/ 7.2.6. Document inicial estratègic i Modificació puntual 1/2019 del PGOU de Nules, i en l'enllaç següent:  
https://nules.sedelectronica.es/transparency/dacb07e3-2d55-4a4b-8d66-18a09a42320d/  
Quart. Notificar als interessats la present resolució, amb indicació que contra aquesta, com a acte de tràmit que no posa fi a la via administrativa, no es pot interposar cap recurs. Sense perjudici que puga interposar el que estime pertinent.» ?/-  
Vist que mitjançant escrit de data 7 de febrer de 2019, amb número de registre d'eixida d'aquest ajuntament 4149-M-YN-481 i de data 8 de febrer de 2019, es va elevar consulta a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló.  
Vist que en data 12 de febrer de 2019, mitjançant registre general d'entrada número 6873-T-LK-5190, es rep contestació a la consulta evacuada sobre el procediment d'avaluació simplificat de la modificació puntual 1/2019 del Pla General d'Ordenació Urbana de Nules, d'acord amb la literalitat següent:  
«L'11 de febrer de 2019 ha tingut entrada en aquest Servei Territorial d'Urbanisme de Castelló l'escrit de consulta de l'Ajuntament de Nules, que s'efectua en el procediment municipal d'avaluació ambiental simplificat de la modificació puntual 1/2019 del Pla General d'Ordenació Urbana d'eixe municipi.  
En relació amb això, s'informa del següent:  
1. La modificació puntual remesa afecta exclusivament determinacions pròpies de l'ordenació detallada del sòl urbà. Per tant, i de conformitat amb el que estableix l'article 48.c de la Llei 5/2014, de 25 de juliol, d'Ordenació del Territori, Urbanisme i Paisatge (d'ara en avant LOTUP), segons la redacció donada a eixe precepte per l'article 115 de la Llei 10/2015, de 29 de desembre, en aquest cas l'òrgan ambiental és l'Ajuntament. De la mateixa manera, l'aprovació definitiva de la modificació correspondrà també a l'Ajuntament, segons el que resulta de l'article 44.5 de la LOTUP.  
2. Vist el contingut de la modificació, i dins del tràmit de consultes previst en l'article 51 de la LOTUP, aquest Servei Territorial d'Urbanisme no té cap observació a efectuar.  
Realitzades les consultes de l'article 51.1 de la LOTUP, ha de ser el mateix ajuntament el que haurà d'adoptar la resolució prevista en l'article 51.2.b de la LOTUP, amb la qual conclouria la tramitació ambiental. Després d'això, l'Ajuntament haurà d'efectuar la tramitació urbanística prevista en la LOTUP, inclosa l'aprovació definitiva de la modificació. Després de l'aprovació definitiva, l'Ajuntament haurà de sol·licitar la inscripció de la modificació en el Registre autonòmic d'instruments de planejament, en els termes previstos en l'article 172 de la LOTUP.»  
  
Vist que l'arquitecte municipal va emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègic de la «Modificació Puntual 1/2019 del Pla General d'Ordenació Urbana de Nules» signat electrònicament en data 21 de febrer de 2019, d'acord amb la literalitat següent:  
  
«Expedient: 375/2019  
Òrgan promotor: Ajuntament de Nules.  
Òrgan substantiu: Ajuntament de Nules.  
Emplaçament: Zona urbana del Pla General d'Ordenació Urbana.  
  
Assumpte: Informe ambiental i territorial estratègic de la modificació puntual 1/6891 JUE PGOU de Nules.  
Rafael Brisach Claramonte, com a arquitecte municipal de l'Ajuntament de Nules; informa:  
Antecedents:  
- El 04.02.2019, l'arquitecte municipal de l'Ajuntament de Nules va redactar:  
 Modificació Puntual «1/2019» del Pla General d'Ordenació Urbana de Nules.  
 Document inicial estratègic, «aplicació procediment simplificat», article 50.2 de la LOTUP, modificació puntual «1/2019» del Pla General d'Ordenació Urbana de Nules.  
- S'admet a tràmit la documentació redactada el 06.02.2019 i s'inicia el procediment simplificat d'avaluació ambiental i territorial estratègic, i s'eleva la consulta a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló, i es realitza la consulta esmentada el 11.02.2019.  
  
- El 12.02.2019 es rep informe corresponent a la consulta realitzada a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló.  
D'acord amb el que estableix l'article 46.3 de la LOTUP, l'òrgan ambiental determinarà si un pla o programa ha de ser objecte d'avaluació ambiental territorial estratègica simplificada o ordinària, en els supòsits allí previstos i tenint en compte els criteris establits en l'annex VIII de la llei, tot això prèvia consulta a les administracions públiques afectades i d'acord amb les fases de la tramitació exposades en l'article 49.  
Document Inicial Estratègic.  
- La documentació presentada consisteix en:  
 Document inicial estratègic, «aplicació procediment simplificat». modificació puntual 1/2019 del Pla General d'Ordenació Urbana de Nules.  
 Modificació puntual 1/2019 del Pla General d'Ordenació Urbana de Nules.  
- Informació territorial:  
El municipi de Nules, situat a la comarca de la Plana Baixa, a la província de Castelló, té una població de 13.573 habitants (segons l'IVE d'1.01.2013), distribuïts entre el nucli de població principal i dos més, Mascarell i Platja de Nules. La superfície del terme municipal és de 50,51 km². Se situa a una altitud de 13 metres sobre el nivell del mar i a una distància de 18 km de la capital de la província.  
  
Limita amb els termes municipals d'Artana a l'oest; Betxí, les Alqueries i Borriana al nord; el Mar Mediterrani a l'est; i la Vall d'Uixó i Moncofa al sud. Dins dels límits del terme municipal de Nules es troba el terme municipal de la Vilavella.  
S'accedeix a Nules per mitjà de la CV-10, la N-340, l'autopista AP-7 i la CV-18. També té accés per ferrocarril tant des de València com des de Castelló.  
El paisatge es troba caracteritzat per transició dels contraforts de la serra d'Espadà (el Puntal de Nules 631 m) cap al terreny agrícola ja prop del litoral, arribant a l'entorn de l'Estany, zona antigament dedicada als arrossars fins que va arribar el gran apogeu del cultiu de la taronja. En aquesta zona també es troben quatre platges de Nules.  
  
El cultiu, comerç i manipulació de la taronja és el principal motor econòmic del municipi, juntament amb les indústries i comerços dedicats a l'emmagatzematge i manipulació de cítrics. No obstant això, en les últimes dècades s'està experimentant una notable diversificació dels sectors econòmics, sobretot el sector ceràmic.  
- Planejament vigent:  
El Pla General d'Ordenació Urbana de Nules va ser aprovat per la Comissió Territorial d'Urbanisme en data 27 de febrer de 1992 i publicat en el Butlletí de la Província de Castelló el 6 d'agost de 1992. Aquest Pla General va ser avaluat ambientalment mitjançant declaració d'impacte ambiental (Exp. 267/90-AIA).  
En aquests moments es troba en avaluació ambiental (Exp. 64/2513-SVK) la nova revisió del Pla General, amb document de referència aprovat en data 16 d'octubre de 2009.  
- Objecte de la modificació:  
L'objecte de la present modificació és una nova regulació de la normativa de compatibilitats urbanístiques, que modifica dos articles de les normes urbanístiques, en concret els següents:  
 A) L'art. 139 del Pla General d'Ordenació Urbana de Nules.  
 B) L'art. 140 del Pla General d'Ordenació Urbana de Nules.  
La «modificació puntual 1/2019 del Pla General de Nules» que es proposa té com a finalitat o per objectiu:  
1. Qualificar els usos «Habitatge d'ús turístic» i per als usos «Salons de joc» de forma específica, delimitant amb aquesta concreció la necessitat que aquests usos es qualifique per aplicació de l'article 140.2 del Pla General d'Ordenació Urbana de Nules, és a dir, que requerisquen ser catalogats per similitud de funció amb alguns dels relacionats en el mateix article 140 del Pla General d'Ordenació Urbana de Nules, possibilitant al seu torn que altres usos amb similitud de funció amb aquests puguen ser qualificats amb més facilitat.  
2. Recollir en la normativa urbanística la limitació de l'ús «Saló de jocs» o aquell que puga catalogar-se com a «Saló de jocs» per similitud de funció.  
Limitació que, conseqüència del rebuig que generen quant a la seua proximitat a centres d'ensenyament on es concentren menors d'edat, es limita en relació amb l'existència d'altres usos públics ja establits, si bé no es limita que aquests últims queden limitats per l'establiment dels «Saló de jocs» o similars.  
3. Flexibilitzar les limitacions de superfície i potència que l'actual planejament general determina per a cadascuna de les categories i situacions, concretades pel Pla General d'Ordenació Urbana de Nules en l'article 139.5.  
4. Remetre la limitació de sorolls a les normatives específiques, la qual actualment també els són d'aplicació, ordenança municipal especifica de sorolls..., i així s'eviten duplicitats.  
5. Donar una redacció nova a les situacions de compatibilitat urbanística, així com per a alguna de les situacions establides per l'article 139.4 del Pla General d'Ordenació Urbana, amb la finalitat de:  
 Una millor comprensió de la redacció del mateix article 139.4, així com dels article 139.4.a), 139.4.b) i 139.4.c).  
 Una major possibilitat d'establiment de l'ús industrial en situació C, corregint així alguns problemes que han sorgit aquests anys quant al text vigent actualment.  
6. Concretar la normativa d'aplicació per a una indústria que pretenga establir-se en dues o diverses situacions definides en l'article 139.4.  
  
7. No modificar els usos del sòl no urbanitzable ni del sòl urbanitzable, mentre aquest últim no estiga urbanitzat, en aquest cas caldrà ajustar-se a la normativa urbanística resultant de la seua aprovació.  
- Justificació de la modificació i alternatives:  
L'àmbit d'aplicació de la present modificació recau en tot el sòl urbà del terme municipal de Nules en ser els articles objecte de la modificació disposicions comunes de les condicions d'ús establides en el Pla General d'Ordenació Urbana de Nules.  
L'alternativa de no modificar el planejament urbanístic (alternativa 0) no resulta el més convenient en introduir amb la redacció que es pretén una major seguretat jurídica i incorporar les demandes i sensibilitats de la societat actual.  
L'alternativa de permetre qualsevol ús, indústria i/o públic, sense cap limitació sembla encara més perjudicial que la normativa actualment en vigor.  
L'alternativa seleccionada referent a l'article 139 del Pla General d'Ordenació Urbana de Nules és donar major flexibilitat a l'establiment dels usos indústria, tal com els defineix el Planejament General de Nules, i referent a l'article 140 del Pla General d'Ordenació Urbana de Nules és catalogar, entre els usos públics, dos usos que la societat demanda, amb la finalitat que no requerisquen ser catalogats per similitud de funció amb altres usos ja catalogats, alhora que es limita en sòl urbà l'establiment d'un d'aquests en funció de la sensibilitat social de la seua proximitat a centres d'ensenyament.  
Possibles efectes sobre el medi ambient:  
Atesos els aspectes inclosos en el document inicial estratègic no s'aprecien aspectes ambientals que pogueren veure's afectats per aquesta modificació del planejament general:  
- Impacte sobre el medi físic:  
El sòl sobre el qual serà aplicable la modificació recau exclusivament en un sòl urbà, sòl ordenat que albergarà edificacions i viari, per tant ens trobem davant sòl segellat.  
- Impacte sobre el medi biòtic:  
La modificació proposada a priori no afecta la vegetació natural, més enllà del que poguera afectar sense la modificació pretesa.  
  
- Afeccions territorials:  
L'àrea afectada per la modificació proposada ja figura com a sòl urbà en el Pla General vigent i figurava sota uns usos de característiques similars i amb la mateixa edificabilitat que es pretén.  
- Exposició a riscos ambientals i a impactes sobre el patrimoni:  
  
No es detecten ni riscos ambientals ni impactes negatius sobre el patrimoni més enllà dels que pogueren existir abans de la modificació puntual 1/2019.  
Consultes realitzades:  
- S'ha sotmès a consulta per part de la Conselleria d'Habitatge, Obres Públiques i Vertebració del Territori, Servei Territorial d'Urbanisme de Castelló. Realitzada la consulta esmentada l'11.02.2019 i el 12.02.2019 es va rebre contestació a la consulta realitzada.  
Valoració dels possibles efectes sobre el medi ambient:  
Analitzat el document inicial estratègic, els informes rebuts, s'efectua la valoració dels possibles efectes de la present modificació puntual 1/2019 del Pla General d'Ordenació Urbana de Nules, seguint els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
Així tenint en consideració les característiques de la modificació, per aquesta es pretén possibilitar usos de major superfície i potència, ús amb major versatilitat en relació amb l'ús residencial, remetre les limitacions del soroll a les normatives específiques d'aplicació, així com emmarcar l'ús públic «Habitatges d'ús turístic» en una classe concreta, alhora que es crea una classe nova d'ús públic, «Salons de joc recreatiu», al qual s'introdueixen limitacions en relació amb altres usos públics ja establits.  
Dit això, dels informes no s'observen consideracions a tindre en compte, ni legals ni ambientals.  
Determinació de l'existència d'efectes significatius:  
Segons estableix l'article 46 de la LOTUP l'òrgan ambiental ha de determinar si un pla o la seua modificació ha de ser objecte d'avaluació ambiental i territorial si es determina l'existència d'efectes significatius en el medi ambient, tenint en compte els criteris establits en l'annex VIII, si escau, prèvia consulta a les administracions públiques afectades, i amb les consideracions a les quals es refereix l'article 51 de la LOTUP.  
  
En el cas de la «modificació puntual 1/2019 del Pla General d'Ordenació Urbana de Nules», es tracta d'una modificació menor del pla i l'àmbit municipal afectat per la modificació es correspon amb una zona de sòl urbà pràcticament consolidat.  
A la vista de la documentació presentada, d'acord amb els criteris de l'annex VIII de la Llei 5/2014, de 25 de juliol, d'Ordenació del Territori, Urbanisme i Paisatge (LOTUP):  
- La modificació puntual 1/2019 del Pla General d'Ordenació Urbana de Nules:  
 Vistos els increments de superfícies, si bé amb el planejament anterior també es podia disposar d'aquesta superfície però amb diversos locals/activitats independents.  
 Vistos els increments de potència, si bé considerant-se en relació amb l'ampliació de superfície no implica en molts casos un augment real de potència.  
 Vista la remissió dels sorolls a normatives específiques d'aplicació.  
 Vista la nova classificació d'usos públics, si bé en la normativa anterior podien classificar-se per similitud, encara que ara amb certes limitacions respecte a l'ús públic «salons de jocs».  
No suposa per si mateixa una variació real de l'ús del sòl, ni un canvi del model real desenvolupat en el sòl urbà, entenent que la variació objecte de la modificació no suposa una variació substancial, ni suposa la introducció d'alteracions significatives en l'ordenació detallada del sòl urbà, s'estima que la pretesa modificació del planejament general no representa una vulnerabilitat davant de les característiques naturals, en definitiva, la modificació del Pla pretesa tal com es presenta no s'aprecia que derive efectes ambientals significatius.  
  
Així doncs, analitzada la documentació presentada i el seu objecte, els informes sectorials emesos, s'estima que pot determinar-se, respecte a la «modificació puntual 1/2019 del Pla General d'Ordenació Urbana de Nules», que el procediment d'avaluació simplificada és suficient per a determinar que no presenta efectes significatius sobre el medi ambient.  
Proposta d'acord:  
Atenent el que estableix l'article 51.2.b de la LOTUP, i com que la modificació puntual avaluada no té efectes significatius en el medi ambient i el territorial i se sotmet al procediment simplificat d'avaluació.  
D'acord amb el que s'ha exposat procediria resoldre:  
Emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègic de la «modificació puntual 1/2019 del Pla General d'Ordenació Urbana de Nules», d'acord amb els criteris de l'annex VIII de la LOTUP, per no apreciar-se efectes significatius sobre el medi ambient, corresponent continuar la tramitació d'aquesta modificació d'acord amb la seua normativa sectorial, sempre que s'ajuste al que s'ha descrit en la documentació presentada així com al que s'estableix en la legislació vigent i els informes emesos sobre aquest tema.  
Segons estableix l'article 51.7 de la LOTUP, l'Informe Ambiental i Territorial Estratègic perdrà la seua vigència i cessarà en la producció dels efectes que li són propis si, una vegada publicat en el «Diari Oficial de la Generalitat Valenciana» no s'haguera procedit a l'aprovació de la «modificació puntual 1/2019 del Pla General d'Ordenació Urbana de Nules» en el termini màxim de quatre anys des de la seua publicació. En aquests casos, el promotor haurà d'iniciar novament el procediment d'avaluació ambiental i territorial estratègica simplificada de la «modificació puntual 1/2019 del Pla General d'Ordenació Urbana de Nules».  
  
Nules, 21 de febrer de 2019.- L'arquitecte municipal: Rafael Brisach Claramonte.  
  
Vist l'informe jurídic núm. 25/2019, emès per la TAG-cap de l'àrea de Secretaria-Urbanisme només a l'efecte d'informar sobre el procediment de tramitació administrativa, signat electrònicament en data 22 de febrer de 2019, i registrat en el Llibre d'informes jurídics amb el número 2019-0110 de data 22 de febrer de 2019.  
  
Fonaments de dret  
Resultant que el procediment de sol·licitud d'inici de l'avaluació ambiental i territorial estratègica està regulat en la LLlei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, d'ara en avant LOTUP, modificada per la Llei 1/2019, de 5 de febrer, de la Generalitat, en concret, en els articles 50 i 51 del text legal esmentat.  
Resultant el que disposa l'article 50 de la LOTUP.  
Resultant el que disposa l'article 51 de la LOTUP.  
Resultant el que es preveu en l'article 23.1 de l'Ordenança de Transparència Municipal de l'Ajuntament de Nules, publicada en el Butlletí Oficial de la Província de Castelló número 157 de data 22 de desembre de 2015.  
De conformitat amb els antecedents de fet i fonaments de dret exposats, resolc:  
Primer. Emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègic de la «modificació puntual 1/2019 del PGOU de Nules», d'acord amb els criteris de l'annex VIII de la LOTUP, per no apreciar-se efectes significatius sobre el medi ambient, corresponent continuar la tramitació d'aquesta modificació d'acord amb la seua normativa sectorial, sempre que s'ajuste al que s'ha descrit en la documentació presentada així com al que s'estableix en la legislació vigent i els informes emesos sobre aquest tema.  
Segon. Segons estableix l'article 51.7 de la LOTUP, l'Informe Ambiental i Territorial Estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de la «modificació puntual 1/2019 del PGOU de Nules» en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la «modificació puntual 1/2019 del PGOU de Nules».  
Tercer. Publicar aquesta resolució de l'Informe Ambiental i Territorial Estratègic favorable en el procediment simplificat d'avaluació ambiental i territorial estratègic de la «Modificació Puntual 1/2019 del PGOU de Nules» en el Diari Oficial de la Generalitat Valenciana, als efectes previstos en l'article 51.7 de la LOTUP, i en la ubicació següent:   
  
www.nules.es /Portal  Transparència/ Transparència/ 7. Urbanisme/ 7.2 Plans i Programes Medi Ambient/ 7.2.6. Document inicial estratègic i Modificació puntual 1/2019 del PGOU de Nules, i en l'enllaç següent:  
  
https://nules.sedelectronica.es/transparency/dacb07e3-2d55-4a4b-8d66-18a09a42320d/  
Quart. Incloure l'Informe Ambiental i Territorial Estratègic favorable en el procediment simplificat d'avaluació ambiental i territorial estratègic de la «Modificació Puntual 1/2019 del PGOU de Nules» en la documentació de l'instrument de planejament urbanístic.   
  
Cinqué. Comunicar aquesta resolució a l'àrea d'Urbanisme d'aquest ajuntament per a la continuació del procediment d'aprovació de la «Modificació Puntual 1/2019 del PGOU de Nules».  
Sisé. Notificar als interessats que contra aquesta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.»  
  
Nules, 8 de març de 2019.- L'alcalde: David García Pérez.